|  |
| --- |
| **Budapest Főváros VII. kerület Erzsébetváros Önkormányzata**  **Csüllög Szilvia Hatósági és Ügyfélszolgálati Iroda vezetője** |

Iktatószám:

Napirendi pont: ........

**ELŐTERJESZTÉS**

**A Városüzemeltetési Bizottság 2015. május 7-i rendkívüli ülésére**

|  |  |
| --- | --- |
| **Tárgy:** | Döntés a Budapest VII. ker. Kertész utca Király utca és Dob utca közötti szakaszán található vendéglátó üzletek teraszai ellen érkezett panasz bejelentésről, valamint az érintett területen található vendéglátó teraszok közterület használatáról |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

1. **számú előterjesztés**

**Tisztelt Bizottság!**

Az alábbiak szerint terjesztem elő a 2015. április 14-én megtartott, Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett Egyeztető Fórum, Budapest VII kerület, Kertész utca Király utca és Dob utca közötti szakaszán található vendéglátó üzletek teraszai ellen érkezett panasz bejelentésének ügyét.

Fent megjelölt területen, a korábbi években elhelyezett teraszokra vonatkozólag, Fábián Gyulánétól érkezett panasz, amely szerint az érintett területen a teraszok zavarják a járókelőket, mert nem csak a terasz foglalja el a helyet, hanem mellette a bicikli, virágállvány, aminek következtében a lakók kénytelenek az úttesten közlekedni. Előadta továbbá, hogy a nyitvatartási idő be nem tartása miatt sok esetben nem tudnak aludni, büdösek, zajosak, a felszálló dohányfüst miatt nem tudnak ablakot nyitni.

A panasszal érintett utcaszakaszon üzemelő vendéglátó egységek képviseletében kizárólag a Red Caffe Kft. üzemeltetője jelent meg, aki elmondta, hogy az ő üzletük nem kocsma, hanem cukrászda és ilyen módon a zajongással kapcsolatban sem érintettek, mert az üzletük este háromnegyed nyolckor bezár. Vendéglátó terasz kihelyezésére az idei évben még nem kaptak engedélyt, mert az üzletük előtti járdaszakaszon a parkolást jelző csík felfestésre került, lecsökkentve ezzel a terasz kialakításához rendelkezésre álló területet.

A Hatósági és Ügyfélszolgálati Iroda részéről elmondható a panasszal érintett területen korábbi években kialakított vendéglátó teraszokkal kapcsolatban, hogy az engedélyek kiadása előtti ellenőrzések során különös figyelmet fordítottunk és fordítunk jelenleg is arra, hogy a gyalogosforgalom számára rendelkezésre álló 1,5 m biztosítva legyen.

A teraszok kialakítását követően is számos ellenőrzésre került sor fenti területen; a Kertész utcai szakaszon pollerek hiányában, az azt felváltó, várakozást kijelölő felfestéstől mért másfél méter minden esetben biztosítva van a gyalogosforgalom részére.

A mérések ezek, valamint a járdaszakaszon esetlegesen ott található egyéb tereptárgyak figyelembe vételével történnek.

A rendelkezésre álló iratanyagokat megvizsgálva megállapítható, hogy tárgyi vendéglátó teraszok részére kiadott közterület használati hozzájárulásokban foglaltaknak megfelelően biztosítható a gyalogosforgalom számára rendelkezésre álló másfél méter szabad járdafelület; továbbá a teraszok nyitva tartási idejének be nem tartása miatt nem érkezett panaszbejelentés, illetve hivatalból sem indult hatósági eljárás a mai napig.

Továbbá megállapítható, hogy panaszos bejelentése általános észrevételeket, kifogásokat tartalmazott, egyedi, konkrét ügyekre vonatkozóan panaszt nem nyújtott be, azonban kérte az érintett területen a közterület vendéglátó ipari terasz céljára történő hasznosításának megszüntetését.

Kérem a Tisztelt Bizottságot, hogy a fenti beszámoló, valamint a 46/2012. (XII.17.) önkormányzati rendelet 5. § (1) - (2) bekezdésében adott felhatalmazás alapján az előterjesztést megtárgyalni, és a határozati javaslatot elfogadni szíveskedjenek.

1. **számú előterjesztés – határozati javaslat**

**……..év. (…hó….nap). számú ………… Bizottsági határozat:**

**Budapest Főváros VII. Kerület Erzsébetváros Önkormányzata közterületen elhelyezett vendéglátó teraszok tárgyában meghirdetett 2015. évi Egyeztető Fórum, Budapest VII kerület, Kertész utca Király utca és Dob utca közötti szakaszán található vendéglátó üzletek teraszai ellen érkezett panasz bejelentésének ügye**

A Városüzemeltetési Bizottság úgy dönt, hogy 2015. évi Egyeztető Fórumon elhangzott, Budapest VII kerület, Kertész utca Király utca és Dob utca közötti szakaszán található vendéglátó üzletek teraszai ellen érkezett, általános észrevételeket tartalmazó panaszát elutasítja, tekintettel arra, hogy a teraszok közterület használati hozzájárulásában foglaltaknak megfelelően biztosítható a gyalogosforgalom számára rendelkezésre álló másfél méter szabad járdafelület; továbbá a teraszok nyitva tartási idejének be nem tartása miatt nem érkezett panaszbejelentés, illetve hivatalból sem indult hatósági eljárás a mai napig.

**Felelős:**       Ujvári-Kövér Mónika bizottsági elnök

**Határidő:**   azonnal

A panasszal érintett közterületen található vendéglátó teraszok közterület használattal kapcsolatos kérelmeinek elbírálása egyenként, az alább részletezett előterjesztésekben történik.

A folyamatban lévő új kérelmek előterjesztése előtti helyszíni szemle alkalmával minden esetben figyelembe vettük a Kertész utcai járdaszakaszon mostanra végig felfestett parkolást jelző csíkot. A mérések ennek, valamint a járdaszakaszon esetlegesen ott található egyéb tereptárgyak figyelembe vételével történtek.

Kérem a Tisztelt Bizottságot az előterjesztéseket megtárgyalni, és az érintett ügyekben döntést hozni szíveskedjen.

**2. számú előterjesztés**

**A Red Caffe Kft. VII. kerület, Kertész u. 50. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/20338-1/2015/VI. | |
|  | | |
| ***Kérelmező*** | | |
| **neve:** | | Red Caffe Kft. |
| **székhelye / lakcíme:** | | 1073 Budapest, Kertész u. 50. |
|  | | |
| ***Kérelmezett közterület-használat(ok)*** | | |
| **helye:** | Kertész u. 50. | |
| **célja:** | dobogón kialakított és körülhatárolt vendéglátó terasz | |
| **nagysága:** | 0,65 m x 4,6 m, azaz 3 m2 | |
| **időtartama:** | 2015. május 1-jétől 2015. október 31-ig | |
|  | | |
| ***A kérelmezett közterület-használattal kapcsolatos előzmények rövid leírása*** | | |
| A T. Bizottság a vendéglátó terasz elhelyezéséhez a 115/2015. (03. 24.) sz. határozatában nem járult hozzá, tekintettel arra, hogy a gyalogos forgalom számára rendelkezésre álló járdafelület az épület Kertész utca felőli járdaszakaszán 2,68 m szélességű volt, így a kérelemben megjelölt méretekkel kialakított vendéglátó terasz elhelyezése esetén nem maradt meg a szükséges 1.5 m szabad járdafelület. | | |
|  | | |
| ***Megjegyzések*** | | |
| A helyszíni szemle során megállapításra került, hogy a Kertész utcai járdaszakaszon felfestésre került a gépkocsik parkolását jelző csík, ezért a felfestéstől a fal síkjáig 2,2 m lett a járda szélessége. A vendéglátó terasz 0,35 m szélességben magánterületen, 0,65 m szélességben közterületen lesz elhelyezve.  A Red Caffe Kft. esetében a tavalyi évben tartott ellenőrzés alkalmával megállapításra került, hogy a részére megadott közterület-használati hozzájárulástól eltérően 6 m2 nagyságú vendéglátó terasz helyett 8 m2 nagyságú vendéglátó teraszt alakított ki, azaz a közterületet 2 m2 tekintetében jogellenesen használta, azt körül nem határolta, valamint a járda előírt legkisebb hasznos szélességét az építmény elhelyezésével 1,5 m alá csökkentette. A szabálytalanságok megszüntetésére az elmúlt évben, határozatban felszólította a Hatósági és Ügyfélszolgálati Iroda, valamint közigazgatási bírság kiszabására is sor került.  A jelen kérelmében meghatározott méretekkel a vendéglátó terasz szabályosan kialakítható. | | |
|  | | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | | |

**2. számú előterjesztés – határozati javaslat**

**……..év. (…hó….nap). számú ………… Bizottsági határozat:**

**A Red Caffe Kft. VII. kerület, Kertész u. 50. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Red Caffe Kft. (1073 Budapest, Kertész u. 50.) KI/20338-1/2015/VI. számú kérelméhez kötötten ***hozzájárul*** a Budapest VII. kerület, Kertész u. 50. szám alatti épület előtti közterület használatához, 2015. május 1-jétől 2015. október 31-ig 0,65 m x 4,6 m, azaz 3 m2 nagyságú, dobogón kialakított és körülhatárolt vendéglátó terasz elhelyezése céljából.

**Felelős:**       Ujvári-Kövér Mónika bizottsági elnök

**Határidő:**   azonnal

**3. számú előterjesztés**

**A Ko-Na Print Kft. VII. kerület, Kertész u. 46. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/25461/2015/VI. | |
|  | | |
| ***Kérelmező*** | | |
| **neve:** | | Ko-Na Print Kft. |
| **székhelye / lakcíme:** | | 1073 Budapest, Kertész u. 46. |
|  | | |
| ***Kérelmezett közterület-használat(ok)*** | | |
| **helye:** | Kertész u. 46. | |
| **célja:** | dobogón kialakított és körülhatárolt vendéglátó terasz | |
| **nagysága:** | 0,8 m x 5,4 m, azaz 5 m2 | |
| **időtartama:** | 2015. június 1-jétől 2015. szeptember 30-ig | |
|  | | |
| ***A kérelmezett közterület-használattal kapcsolatos előzmények rövid leírása*** | | |
| A T. Bizottság a vendéglátó terasz elhelyezéséhez a 348/2014. (08.04.) sz. határozatában 2014. augusztus 1-jétől 2014. október 31-ig már hozzájárult. | | |
|  | | |
| ***Megjegyzések*** | | |
| A Ko-Na Print Kft. esetében a tavalyi évben tartott ellenőrzés alkalmával megállapításra került, hogy a részére megadott közterület-használati hozzájárulástól eltérően 2 m2 nagyságú vendéglátó terasz helyett 5 m2 nagyságú vendéglátó teraszt alakított ki, azaz a közterületet 3 m2 tekintetében jogellenesen használta. A szabálytalanságok megszüntetésére az elmúlt évben, határozatban felszólította a Hatósági és Ügyfélszolgálati Iroda, valamint közigazgatási bírság kiszabására is sor került.  Ügyfél közigazgatási bírságokkal kapcsolatos díjfizetési kötelezettségét a rendelkezésre álló határidőig nem teljesítette, így a 22/2013. (IV. 30.) önkormányzati rendelet 4. § (2) bekezdés a) pontja alapján a kérelem elutasítása indokolt. | | |
|  | | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | | |

**3. számú előterjesztés – határozati javaslat**

**……..év. (…hó….nap). számú ………… Bizottsági határozat:**

**A Ko-Na Print Kft. VII. kerület, Kertész u. 46. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Ko-Na Print Kft. (székhely/lakcím: 1073 Budapest, Kertész u. 46.) KI/25461/2015/VI. számú kérelmére, részére a Budapest VII. kerület, Kertész u. 46. szám alatti épület előttiközterület használatához ***nem járul hozzá***, tekintettel arra, hogy kérelmezőnek közigazgatási bírság tartozása van.

**Felelős:** Ujvári-Kövér Mónika bizottsági elnök

**Határidő:** azonnal

**4. számú előterjesztés**

**A Le Pont Kft. VII. kerület, Kertész u. 48. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/24019/2015/VI. | |
|  | | |
| ***Kérelmező*** | | |
| **neve:** | | Le Pont Kft. |
| **székhelye / lakcíme:** | | 1026 Budapest, Lotz Károly u. 24. |
|  | | |
| ***Kérelmezett közterület-használat(ok)*** | | |
| **helye:** | Kertész u. 48. | |
| **célja:** | dobogón elhelyezett és körülhatárolt vendéglátó terasz | |
| **nagysága:** | 1,2 m x 4,29 m, azaz 6 m2 | |
| **időtartama:** | 2015. május 8-tól 2015. október 31-ig | |
|  | | |
| ***A kérelmezett közterület-használattal kapcsolatos előzmények rövid leírása*** | | |
| A T. Bizottság a vendéglátó terasz elhelyezéséhez (3 m2) a 315/2014. (06.25.) sz. határozatában 2014. szeptember 1-jétől 2014. október 31-ig már hozzájárult. | | |
|  | | |
| ***Megjegyzések*** | | |
| A helyszíni szemle során megállapításra került, hogy a gyalogosforgalom számára rendelkezésre álló járdafelület a fal síkja és a parkolósáv felfestése között 2,3 m szélességű, így a kérelemben megjelölt 1,2 méter szélességgel kialakított vendéglátó terasz elhelyezése esetén nem marad meg a gyalogosforgalom számára a szükséges 1,5 m szabad járdafelület.  A Le Pont Kft. terasza a tavalyi szezon nagy részében nem volt kipakolva, mert a Kertész utca 48. sz. Társasház felújítása miatt az üzlet elé építési állványzat került kihelyezésre. A tavalyi Kertész utcai ellenőrzés alkalmával a vendéglátó teraszt minden tekintetben rendben találták az iroda munkatársai. | | |
|  | | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | | |

**4. számú előterjesztés – határozati javaslat**

**……..év. (…hó….nap). számú ………… Bizottsági határozat:**

**A Le Pont Kft. VII. kerület, Kertész u. 48. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Le Pont Kft. (székhely/lakcím: 1026 Budapest, Lotz Károly u. 24.) KI/24019/2015/VI. számú kérelmére részére a Budapest VII. kerület, Kertész u. 48. szám alatti épület előtti közterület használatához ***nem járul hozzá***, tekintettel arra, hogy a gyalogosforgalom számára rendelkezésre álló járdafelület a fal síkja és a felfestés között 2,3 m szélességű, így a kérelemben megjelölt 1,2 méter szélességgel kialakított vendéglátó terasz elhelyezése esetén nem marad meg a gyalogosforgalom számára a szükséges 1,5 m szabad járdafelület.

**Felelős:**       Ujvári-Kövér Mónika bizottsági elnök

**Határidő:**   azonnal

**5. számú előterjesztés**

**A Royal Reality Kft. VII. kerület, Kertész u. 48. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/23098/2015/VI. | |
|  | | |
| ***Kérelmező*** | | |
| **neve:** | | Royal Reality Kft. |
| **székhelye / lakcíme:** | | 1073 Budapest, Kertész u. 48. |
|  | | |
| ***Kérelmezett közterület-használat(ok)*** | | |
| **helye:** | Kertész u. 48. | |
| **célja:** | dobogón elhelyezett és körülhatárolt vendéglátó terasz | |
| **nagysága:** | 0,83 m x 4,82 m, azaz 5 m2 | |
| **időtartama:** | 2015. május 1-jétől 2015. szeptember 30-ig | |
|  | | |
| ***A kérelmezett közterület-használattal kapcsolatos előzmények rövid leírása*** | | |
| - | | |
|  | | |
| ***Megjegyzések*** | | |
| A helyszíni szemle során megállapításra került, hogy a gyalogos forgalom számára rendelkezésre álló járdafelület a fal síkja és a parkolósáv felfestése között 2,3 m szélességű. Ügyfél a csatolt helyszínrajz alapján 0,83 m széles teraszt kíván kialakítani, kizárólag a közterületen. Tekintettel a 22/2013. (IV.30.) önkormányzati rendelet 4.§ (2) bek. k) pontjában foglalt előírásra, a járdán legalább 1 m széles teraszt kell kialakítani, amely a gyalogosforgalom számára biztosítandó járdaszélesség megtartása mellett nem lehetséges. | | |
|  | | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | | |

**5. számú előterjesztés – határozati javaslat**

**……..év. (…hó….nap). számú ………… Bizottsági határozat:**

**A Royal Reality Kft. VII. kerület, Kertész u. 48. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Royal Reality Kft. (székhely/lakcím: 1073 Budapest, Kertész u. 48.) KI/23098/2015/VI. számú kérelmére részére a Budapest VII. kerület, Kertész u. 48. szám alatti épület előtti közterület használatához ***nem járul hozzá***, tekintettel arra, hogy a létesíteni kívánt terasz szélessége nem éri el az 1 métert.

**Felelős:**       Ujvári-Kövér Mónika bizottsági elnök

**Határidő:**   azonnal

**6. számú előterjesztés**

**A Sztradi Kft. VII. kerület, Kertész u. 46. szám alatti épület előtti közterület használatára vonatkozó kérelme**

|  |  |  |
| --- | --- | --- |
| **iktatószám:** | KI/18391-2/2015/VI. | |
|  | | |
| ***Kérelmező*** | | |
| **neve:** | | Sztradi Kft. |
| **székhelye / lakcíme:** | | 1073 Budapest, Kertész u. 46. |
|  | | |
| ***Kérelmezett közterület-használat(ok)*** | | |
| **helye:** | Kertész u. 46. | |
| **célja:** | dobogón elhelyezett és körülhatárolt vendéglátó terasz | |
| **nagysága:** | 2 db 0,77 m x 3,3 m, azaz 3 m2, összesen 6 m2 | |
| **időtartama:** | 2015. április 22-től 2015. június 30-ig | |
|  | | |
| ***A kérelmezett közterület-használattal kapcsolatos előzmények rövid leírása*** | | |
| A T. Bizottság Ügyfél vendéglátó terasz elhelyezéséhez (0,77 m x 8,2 m, azaz 7 m2) a 155/2015. (04.13.) sz. határozatában 2015. április 1-jétől 2015. június 30-ig már hozzájárult. | | |
|  | | |
| ***Megjegyzések*** | | |
| Ügyfél a 155/2015. (04.13.) sz. határozatának módosítását kéri.  A helyszíni szemle során megállapításra került, hogy a járda szélessége a parkolósáv felfestés és a fal síkja között 2,33 m. A vendéglátó teraszt 0,23 m szélességben magánterületen, 0,77 m szélességben közterületen kívánja elhelyezni. A Hivatal munkatársai által 2015. április 27-én tartott helyszíni szemle alkalmával megállapításra került, hogy Ügyfél a közterületen egy 0,85 m x 3,3 m, valamint egy 0,83 m x 3,2 m nagyságú teraszt alakított ki, 1,45 méterre csökkentve ezzel a gyalogosforgalom számára rendelkezésre álló járdafelületet. Mindezekre tekintettel, amíg Ügyfél az előírt kötelezettségének nem tesz eleget, jelen kérelem elutasítása indokolt.  A Hivatal munkatársai által 2015. április 27-én tartott helyszíni szemle alkalmával a Sztradi Kft. terasz ellenőrzése során megállapításra került, hogy Használó a teraszt nem az engedélyben foglaltaknak megfelelően alakította ki, az egybefüggő terasz helyett azt két részletben építette meg, valamint a gyalogosforgalom számára rendelkezésre álló járdafelületet 1,45 méterre csökkentette.  A 2014 nyári szezonban tartott átfogó ellenőrzés alkalmával megállapításra került, hogy Használó a részére megadott közterület-használati hozzájárulástól eltérően 6 m2 nagyságú vendéglátó terasz helyett 9 m2 nagyságú vendéglátó teraszt alakított ki, azaz a közterületet 3 m2 tekintetében jogellenesen használta, valamint a járda előírt legkisebb hasznos szélességét az építmény elhelyezésével 1,5 m alá csökkentette.  Fentiek miatt a Városüzemeltetési Bizottság 422/2014. (09.23.) sz. határozatával a vendéglátó terasz hozzájárulását visszavonta. | | |
|  | | |
| A Városüzemeltetési Bizottság hatáskörét a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV. 30.) önkormányzati rendelet 2. § (2) bekezdése állapítja meg. | | |

**6. számú előterjesztés**

**A) határozati javaslat**

**……..év. (…hó….nap). számú ………… Bizottsági határozat:**

**A Sztradi Kft. VII. kerület, Kertész u. 46. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Sztradi Kft. (1073 Budapest, Kertész u. 46.) KI/18391-2/2015/VI. számú kérelmére részére a Budapest VII. kerület, Kertész u. 46. szám alatti épület előtti közterület használatához ***nem járul hozzá***, tekintettel arra, hogy Ügyfél a közterületet a korábbi engedélyében foglaltaktól eltérően jogellenesen használja, azaz vendéglátó teraszát a vonatkozó jogszabályi előírások tekintetében nem megfelelő módon alakította ki, továbbá ***felszólítja*** a Sztradi Kft.-t a jogellenes közterület használat azonnali megszüntetésére.

**B) határozati javaslat**

**……..év. (…hó….nap). számú ………… Bizottsági határozat:**

**A Sztradi Kft. VII. kerület, Kertész u. 46. szám alatti épület előtti közterület használatára vonatkozó kérelme**

A Városüzemeltetési Bizottság úgy dönt, hogy a Sztradi Kft. (1073 Budapest, Kertész u. 46.) KI/18391-2/2015/VI. számú kérelmére részére a Budapest VII. kerület, Kertész u. 46. szám alatti épület előtti közterület használatához ***nem járul hozzá***, továbbá közterület használatának ügyében hozott 155/2015. (04.13.) sz. határozatában foglalt hozzájárulását ***jelen döntésének napjával visszavonja,*** tekintettel arra, hogy Ügyfél a közterületet a korábbi engedélyében foglaltaktól eltérően ismételten jogellenesen használja, azaz vendéglátó teraszát a vonatkozó jogszabályi előírások tekintetében nem megfelelő módon alakította ki, a gyalogosforgalom számára előírt 1,5 m szabad járdafelület meghagyását figyelmen kívül hagyta. A Bizottság továbbá ***felszólítja*** a Sztradi Kft.-t a jogellenes közterület használat azonnali megszüntetésére.

**Felelős:**       Ujvári-Kövér Mónika bizottsági elnök

**Határidő:**   azonnal

Budapest, 2015. április 30.

Csüllög Szilvia

Hatósági és Ügyfélszolgálati Iroda vezetője